text: 李行志，榜名趙行志，字仲升，號鵬南，河南開封府陳州項城縣軍籍。生平.先世懷慶修武人，明正德中始籍項城。賦質魁梧，天性樸厚。幼好讀書，足不履戶外，偕兄尚志受業天中彭先生門，學成淵博，有聲士林。萬曆三十七年癸丑科進士，授嶽州府推官。天啟中任湖廣德安府知府，天啟五年左副都御史楊漣死於鎮撫司獄，復有撫按嚴提家屬追贓之旨，楊家房屋鬻盡，孀母寄居城樓，延及三黨，填滿囹圄，德安知府李行志、應山縣令夏之彥書文為募，捐俸倡首，士民好義者傾家助之，只能完一萬餘兩。崇禎元年二月，升四川按察司副使。歷任山東登萊兵備副使，晉參政，致仕歸。居鄉篤孝友，敦齒讓，恂恂里巷，恤窮賑窘，獎進後學。文章行誼，卓冠一時。注小學忠孝經、女誡若干卷，尤精聲韻之學，別著《字音彙》、《切韻發微》等書行於世。既歿二十年，邑人士尤思之。子李鼎器，貢生；孫李哲，字鑑公，國學生。
metadata: erhwenkuo/wikipedia-zhtw
metadata: 李行志 (明朝)
metadata: https://zh.wikipedia.org/wiki?curid=7497939